OpenLLM-France/wikimedia huggingface dataset:
# Privateer

Privateer és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 2.118 habitants.

## Demografia

Segons el cens del 2000, Privateer tenia 2.118 habitants, 746 habitatges i 596 famílies. La densitat de població era de 100 habitants/km².
Dels 746 habitatges en un 39,9% hi vivien nens de menys de 18 anys, en un 63,5% hi vivien parelles casades, en un 10,9% dones solteres, i en un 20% no eren unitats familiars. En el 16,1% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,16.
Per edats la població es repartia de la següent manera: un 28,5% tenia menys de 18 anys, un 9,3% entre 18 i 24, un 30,7% entre 25 i 44, un 23,9% de 45 a 60 i un 7,5% 65 anys o més.
L'edat mediana era de 34 anys. Per cada 100 dones de 18 o més anys hi havia 98,4 homes.
La renda mediana per habitatge era de 34.861 $ i la renda mediana per família de 42.279 $. Els homes tenien una renda mediana de 30.942 $ mentre que les dones 19.315 $. La renda per capita de la població era de 14.955 $. Entorn del 9,1% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Privateer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Privateer». American Fact Finder. Oficina del Cens dels Estats Units, 12-01-2010.
# Nikónov

Nikónov (en rus: Никонов) és un poble (un khútor) de l'óblast d'Astracan, a Rússia, segons el cens del 2010 tenia 3 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Gilles Arnaudiès

Gilles Arnaudiès (Perpinyà, Rosselló, 15 de juliol de 1990) és un jugador de rugbi a 15 nord-català que juga de tercera línia com a ala i com a centre al si del Ceret Esportiu. Després d'estar un temps a l'escola de rugbi de Ceret es va integrar a l'USAP en la categoria cadet i al pol de formació de Besiers.

## Carrera

* Ceret Esportiu
* Perpignan Espoir (capità)
* RC Narbonne
* Ceret Esportiu

## Seleccions

* França U 18
* França U 19
* Pol França 2008/2009

## Notes

* ↑ Gilles Arnaudiès a eurosport.com
* ↑ RCNM - Céret sportif - Gilles Arnaudiès : « On a hâte d'y être », L'Independant, 1 de setembre de 2018
* ↑ Fitxa de Gilles Arnaudiès a l'Equipe

## Enllaços externs

* Fitxa del jugador al web de l'USAP Arxivat 2011-10-19 a Wayback Machine.
# Diadema (São Paulo)

Diadema és una ciutat de l'Estat de São Paulo, Brasil a 17 km de la capital estatal (des de Praça da Sé). La ciutat té una àrea de 30.65 km² (11.83 milles quadrades) i una població de 357.064, i l'empresa de transport urbà és Empresa Metropolitana de Transportes Urbanos de São Paulo.
Des del principi d'ocupació de Diadema tenia un factor fonamental: la seva localització geogràfica entre la costa - Vila de São Vicente - i l'altiplà brasiler - Vila de São Paulo de Piratininga (primer nom de la ciutat de São Paulo). Era l'existència d'una carretera que connectava entre São Bernardo do Campo i Santo Amaro que proporcionava camins perquè els primers habitants arribessin als barris a principis del segle XXIII. Les avingudes que es coneixen ara com Antonio Piranga i Piraporinha tenen el seu origen d'aquestes primeres carreteres.
Fins als anys 1940, Diadema era constituït per quatre barris que pertanyien a São Bernardo do Campo: Piraporinha, Eldorado, e Taboão Vila Conceição. Dispersat, només estaven connectats a través de carreteres de passatge difícil i cada barri tenia la seva pròpia vida. Piraporinha prop de São Bernardo; Taboão, també connectat a São Bernardo do Campo a causa de la proximitat i a São Paulo a través d'Avinguda Água Funda. Eldorado, un barri que tenia característiques úniques, a causa de la Presa Billings, tenia una proximitat més gran a São Paulo, a la regió Santo Amaro i finalment Vila Conceição formava al costat de les granges que una vegada pertanyien a la Companyia Vila Conceição.

## Persones destacades

* Washington Luís da Silva, boxejador brasiler

## Vegeu també

* Esporte Clube Água Santa

## Enllaços externs

* Diadema - Lloc web oficial
Viccionari
# Gai Cassi Longí (cònsol 124 aC)

Gai Cassi Longí (llatí: Caius Cassius C. F. C. N. Longinus) va ser un magistrat romà. Era fill del cònsol del 171 aC Gai Cassi Longí. Formava part de la gens Càssia, i de la branca dels Cassi Longí, d'origen plebeu.
L'any 124 aC va ser elegit cònsol amb Gai Sexti Calví, segons diuen els Fasti. Eutropi diu que el seu col·lega va ser Gai Domici Calví, i que van fer la guerra contra Bituitus, però les dues referències són errònies.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 799.
# La Isabela

La Isabela o Vila Isabela fou la primera ciutat fundada al Nou Món a l'any (1494). Cristòfor Colom la va erigir, en substitució del Fort Nativitat, a la costa nord de l'Espanyola (província de Puerto Plata, actual República Dominicana), i va designar un consell de govern per regir-la, del qual formava part fra Bernat Boïl.
La Isabela va ser fundada durant el segon viatge de Colom i porta el nom de la reina Isabel I de Castella. L'assentament de La Navidad, establert per Colom un any abans a l'oest de La Isabela, a l'actual Haití, va ser destruït pel poble nadiu taíno abans que tornés. La Isabela va ser abandonada el 1500.
La ciutat va ser una barreja de port, drassana, duana i magatzem, a través de la qual es canalitzava tot el trànsit entre l'illa i Espanya. I va servir com a punt de comerç de metalls preciosos.
La primera epidèmia coneguda que es va estendre d'Europa al Nou Món el 1493 va tenir un fort impacte en aquesta ciutat, així com dos dels primers huracans de l'Atlàntic Nord observats pels europeus el 1494 i el 1495.

## Referències

* ↑ Varela Bueno, Consuelo «La Isabela, la primera ciudad europea en el Nuevo Mundo». La ciudad americana:: mitos, espacios y control social, 2010, pàg. 68.
* ↑ Deagan, Kathleen A.; Cruxent, José María. Columbus's Outpost Among the Taínos: Spain and America at La Isabela, 1493-1498 (en anglès). Yale University Press, 2008-10-01, p. 5. ISBN 978-0-300-13389-9.
* ↑ Cucina, Andrea; Thornton, Erin Kennedy; Ortega-Muñoz, Allan «Human mobility on Cancun Island during the Late Postclassic: Intra- and inter-site demographic interactions» (en anglès). PLOS ONE, 18, 10, 01-10-2023, pàg. e0292022. DOI: 10.1371/journal.pone.0292022. ISSN: 1932-6203. PMC: PMC10599559. PMID: 37878554.
* ↑ Thibodeau, A. M.; Killick, D. J.; Ruiz, J.; Chesley, J. T.; Deagan, K. «The strange case of the earliest silver extraction by European colonists in the New World» (en anglès). Proceedings of the National Academy of Sciences, 104, 9, 27-02-2007, pàg. 3663–3666. DOI: 10.1073/pnas.0607297104. ISSN: 0027-8424. PMC: PMC1805524. PMID: 17360699.
* ↑ Guerra, Francisco «The Earliest American Epidemic: The Influenza of 1493». Social Science History, 12, 3, 1988, pàg. 305–325. DOI: 10.2307/1171451. ISSN: 0145-5532.
* ↑ Nunn, Nathan; Qian, Nancy «The Columbian Exchange: A History of Disease, Food, and Ideas» (en anglès). Journal of Economic Perspectives, 24, 2, 01-05-2010, pàg. 163–188. DOI: 10.1257/jep.24.2.163. ISSN: 0895-3309.
* ↑ Mann, Michael E.; Woodruff, Jonathan D.; Donnelly, Jeffrey P.; Zhang, Zhihua «Atlantic hurricanes and climate over the past 1,500 years». Nature, 460, 7257, 13-08-2009, pàg. 880–883. DOI: 10.1038/nature08219. ISSN: 1476-4687. PMID: 19675650.

## Enllaços externs

* La Isabela, primera ciutat del Nou Món Arxivat 2012-09-22 a Wayback Machine.(castellà)
# Cristòfol Lecapè

Cristòfol Lecapè, en grec antic Χριστόφορος Λακαπηνός, va ser el fill gran de l'emperador romà d'Orient Romà Lecapè i de la seva primera dona, Maria.
L'any 921, molt poc després de la seva pujada al tron, el seu pare el va nomenar coemperador, ocupant el segon lloc a l'Imperi, mentre que Constantí VII, hereu de la Dinastia macedònia, va quedar en tercer lloc. Es va casar l'any 919 amb Sofia, filla d'un patrici anomenat Nicetes, que va ser proclamada Augusta quan la seva madrastra Teodora va morir el 922.
El matrimoni va tenir tres fills:
* Maria, que després va agafar el nom d'Irene, casada l'any 927 amb Pere I de Bulgària, rei dels búlgars.
* Romà, que va morir jove, abans de l'any 940.
* Miquel, que va morir després del 963. L'any 921 va ser nomenat cèsar. Més endavant va tenir diversos càrrecs, i quan la seva família va perdre el poder es va fer monjo. Una filla seva, Helena, es va casar amb Gregori II de Taron.

## Referències

* ↑ Runciman, Steven. The Emperor Romanus Lecapenus and his reign. Cambridge: Cambridge University Press, 1988, p. 60, 64. ISBN 9780521357227.
# Magma unitari

En matemàtiques, un magma unitari consisteix en un conjunt dotat d'una llei de composició interna i un element neutre.

## Exemple

Sigui E un conjunt amb els elements següents: $E=\{a,b,c\}$. Dins d'aquest conjunt es defineix una operació binària denotada com $\otimes$. El resultat d'operar entre ells els elements del conjunt amb $\otimes$ es recullen a la taula següent:
| $\otimes$ | a | b | c |
| a | b | b | a |
| b | a | a | b |
| c | a | b | c |
On la primera fila representa l'operand per l'esquerra i la primera columna representa l'operand per la dreta.
L'operació $\otimes$ forma un magma unitari en E:

### L'operació és una llei de composició interna

Tots els elements d'arribada són també elements en E.

### Existeix un element neutre

L'element neutre $e$ en E és aquell element el qual verifica la igualtat següent per a qualsevol element $n$ del conjunt: $e\otimes n=n\otimes e=n$. Comprovant la taula, es pot apreciar que $c$ és l'element neutre del conjunt.

### No tots els elements del conjunt tenen un invers

L'invers per un element $n$ concret en el conjunt és aquell element $i$, també en el conjunt, tal que $i\otimes n=n\otimes i=c$, ja que $c$ és l'element neutre del conjunt. Es pot provar que no tots els elements del conjunt tenen un invers amb el següent contraexemple:
$a\otimes i=c$
Degut al fet que no hi ha cap element $i$ en E que satisfaci l'equació.

### L'operació no és associativa

L'associativitat es compleix si, per a tres elements m, n i s qualssevol al conjunt, es verifica que $(m\otimes n)\otimes s=m\otimes (n\otimes s)$. L'operació no és associativa al conjunt, la qual cosa es pot comprovar amb l'exemple següent:
$(a\otimes a)\otimes b=a\otimes (a\otimes b)$
Al costat esquerre es té que $a\otimes a=b$ i després que $b\otimes b=a$. Al costat dret, en canvi, es té que $a\otimes b=a$ i després que $a\otimes a=b$. Per tant, l'operació no és associativa en el conjunt.

### La divisió no sempre és possible

Per tal que la divisió sempre sigui possible, s'ha de verificar que per a qualsevol n i m del conjunt, existeixin un divisor per l'esquerra y i un divisor per la dreta z tals que $y\otimes n=n\otimes z=m$. Per provar que la divisió no sempre és possible en E, es pot prendre l'exemple emprat anteriorment: $a\otimes i=c$, on no existeix cap divisor que satisfaci l'equació.
# Arrosa

Arrosa (en francès i oficialment Saint-Martin-d'Arrosa), és una comuna de la Nafarroa Beherea (Baixa Navarra), un dels set territoris que formen Euskal Herria, al departament dels Pirineus Atlàntics i a la regió de la Nova Aquitània. Limita amb les comunes de Bidarrai al nord, Ortzaize; a l'est, Donibane Garazi a l'oest, Azkarate al sud-est i Irulegi al sud.
A les eleccions municipals franceses de 2020, el Partit Nacionalista Basc va aconseguir 14 regidors, i entre ells l'alcalde d'Arrosa.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | - | - | 972 | 894 | 772 | 735 | 690 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 695 | 625 | 511 | 479 | 415 | 442 | - | - | - |
| 2019 | - | - | - | - | - | - | - | - |

## Referències

* ↑ «EAJ-PNBk 14 hautetsi lortu ditu Ipar Euskal Herriko udal hauteskundeetan». EAJ-PNB, 31 mar´2020. [Consulta: 13 abril 2024].
# Lliga Nacional Harari

La Lliga Nacional Harari (Harari National League, amhara የሐረሪ ብሔራዊ ሊግ) és un partit polític d'Etiòpia representant de l'ètnia/nació harari, creat sota impuls del Front Popular d'Alliberament de Tigre el 1991. El seu president és Murad Abdulahi, que ho és també (des de 2005) de la regió o estat Harari. Està aliat al Front Democràtic Revolucionari Popular Etíop.
No hi ha informació pública sobre els seus resultats electorals el 1992, 1995 i 2000. A les eleccions legislatives del 15 de maig de 2005 va obtenir el diputat de la regió al parlament federal (Merwan Bedri Mohammed). A les regionals de l'agost de 2005 va obtenir 18 dels 36 escons, seguida de l'Organització Popular Democràtica Oromo/Oromo People’s Democratic Organization OPDO. Va repetir resultat a les legislatives i regionals de 2010, però aquesta vegada la OPDO va obtenir també 18 escons.

## Bandera

El vexil·loleg Adolfo Durán va informar a la revista "Banderas" d'una bandera vermella amb una diagonal negre que va atribuir a la Lliga Nacional Harari. Podria ser una primera bandera d'aquesta organització o una mala interpretació d'una descripció escrita. Com que ara sabem que tots els estats han adoptat la bandera del seu partit dirigent o una variant, sembla més probable que fos una mala interpretació, i que la bandera hagués estat sempre la que aquí s'assenyala la qual està agafada d'una fotografia complementada amb un dibuix i la descripció escrita. Com es pot veure la bandera regional d'Harar canvia l'emblema del partit pel de la regió i el color negre pel verd (que en la bandera regional podria representar a l'islam de llarga tradició a Harar). Els colors vermell, blanc i negre són també els colors oromo, que formen la majoria de la població de la regió, però això seria casual, ja que segons l'explicació oficial del significat dels colors de la Lliga, la barra vermella representa la sang vessada a la batalla de Chelenko (gener de 1887) en la defensa d'Harar contra els invasors cristians amhares; i la negre els morts en la mateixa batalla.

## Notes

* ↑ "Harari state registers tangible results in dev’t endeavors: HNL", Ethiopian News Agency 1 December 2008 (accés 28 de maig de 2009)
* ↑ «Ethiopian House of Peoples' Representatives Website». Arxivat de l'original el 2010-06-03. [Consulta: 19 juny 2012].
* ↑ African Elections Database
* ↑ African Elections Database

## Enllaços externs

* Estat Harari Arxivat 2009-08-01 a Wayback Machine.
# George Thomas

George Thomas (Roscrea, Tipperary, Irlanda, vers 1756 - Barhampur, Índia, 22 d'agost de 1802) fou un aventurer irlandès que va servir a l'Índia com a mercenari al segle xviii i va arribar a raja d'Hansi.
Va entrar a la marina molt jove i als 25 anys (vers 1781) ja era quartermaster (contramestre); però va desertar a Madras (1782) i es va posar al servei dels poligars del Carnàtic.
Després es va dirigir al nord cap a Delhi on va entrar al servei de la begum Samru de Sardhana (1787) de la que va esdevenir l'amant i que el va nomenar comandant en cap del seu exèrcit i després d'alguns èxits militars el va fer gran visir. Quan Thomas va decidir casar-se amb la filla adoptada de la begum, va perdre el favor d'aquesta, però Thomas controlava l'exèrcit i podia fer qualsevol cosa; llavors la begum es va aliar a un aventurer napolità de nom Levasso i Thomas va haver d'abandonar la regió amb la seva cavalleria i guàrdia personal.
Va passar al servei de diversos nobles i especialment d'Appu Khandi Rao. El 1795 va ocupar Hansi on es va establir com a raja. Des de Haryana va combatre i derrotar l'exèrcit sikh del Panjab i va esdevenir virtual dictador del Panjab forçant als sikhs a pagar un tribut de dos milions de rúpies.
Però els sikhs es van reorganitzar i es va aliar als marathes; el general Pierre Cuillier-Perron, al servei de Sindhia de Gwalior va derrotar a Thomas prop d'Hansi, la qual fou assetjada. Thomas va demanar la pau i la va obtenir podent conservar els diners recaptat i pas lliure fins a territori neutral de la Companyia Britànica de les Índies Orientals. Va morir a Barhampur, en el camí cap al Ganges, el 22 d'agost de 1802.

## Referències

* Wikipèdia en anglès.
* Biografia resumida a Ezine articles.

## Bibliografia

* "George Thomas the Rajah from Tipperary", The Calcutta Review, No. CXL (1880) (reimpressió de H. G. Keene, amb el nom de George Thomas, An episode from the Great Anarchy)
* Shelford Bidwell, Swords for hire: European Mercenaries in Eighteenth Century India (1971). John Murray.
* Gisbert Haefs, Raja (2000), btb Verlag, novel·la històrica en alemany
# La Capcera

La Capcera, és una muntanya de 1.695,8 m d'altitud situada al límit dels termes municipals de Conca de Dalt (antic terme de Toralla i Serradell), Senterada i el Pont de Suert, dins de l'antic terme de Viu de Llevata i, per tant, fa de límit entre el Pallars Jussà i l'Alta Ribagorça.
Es troba a l'extrem nord-est de la serra de Camporan. De la Capcera arrenca cap a llevant la Serra de Sant Roc.
# Cristòfol Joan Pons Franco

Cristóbal Juan Pons Franco és un advocat i polític menorquí, diputat al Congrés dels Diputats en la VI Legislatura.
Llicenciat en dret. Treballa com a advocat especialitzat en dret urbanístic amb despatx a Ciutadella, on es dedica a l'assessoria jurídica. Va defensar al consistori de Ciutadella arran la denúncia per negligència a causa de la mort d'un jove barceloní trepitjat per un cavall a les Festes de Sant Joan de Ciutadella de 1993.
President del Partit Popular a Ciutadella, a les eleccions generals espanyoles de 1996 fou elegit diputat per Illes Balears. Ha estat vocal de la Comissió Constitucionali de la Comissió d'Infraestructures i Medi Ambient.

## Referències

* ↑ Adreça a les Pàgines Grogues
* ↑ Tercera denuncia penal por Sant Joan Arxivat 2015-07-14 a Wayback Machine. a Menorca.info, 22 de novembre de 2011
* ↑ Fitxa del Congrés dels Diputats
# Marc Argentari

Marc Argentari (en llatí Marcus Argentarius) va ser un poeta grec autor d'una trentena d'epigrames inclosos a l'Antologia grega, molts d'ells eròtics. Pel seu estil es pot deduir que probablement va viure al segle I aC.

## Referències

* ↑ [https://quod.lib.umich.edu/m/moa/acl3129.0001.001/295?rgn=pages;view=image;q1=ArgennisSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 280. ]
# Portada/article octubre 22
## Josep Puig i Cadafalch

Josep Puig i Cadafalch (Mataró, Maresme, 17 d'octubre de 1867 – Barcelona, 23 de desembre de 1956) fou un arquitecte modernista, historiador de l'art i polític català. Va exercir la política com a regidor de l'Ajuntament de Barcelona, diputat a les Corts Espanyoles, diputat provincial i com a president de la Mancomunitat de Catalunya.
Va ser un gran defensor d'un ideari de país i la il·lusió de tornar-lo a veure plenament recuperat en tots els terrenys. Des del vessant cultural i polític va aportar recursos per a fonamentar aquest pensament mitjançant els seus estudis de la llengua, l'ordenació jurídica o l'organització política dels segles XI-XII, i també va aportar arguments sobre l'encaix de Catalunya en un món hispànic alhora que amb vocació mediterrània.
# Nhacra

Nhacra és una vila i un sector de Guinea Bissau, situat a la regió d'Oio. Té una superfície 265 kilòmetres quadrats. En 2008 comptava amb una població de 21.839 habitants.

## Referències

* ↑ Repartition geographique des communautés
* ↑ «Dada de statoids.com».
* ↑ geohive
# Antenor Lucas

Antenor Lucas, conegut com a Brandãozinho, (9 de juny de 1925 - 4 d'abril de 2000) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1954.

## Referències

* ↑ Brandãozinho… uma carreira Rubro-Verde a tardesdepacaembu
* ↑ «Todos os brasileiros - 1954» (en portuguès). FolhaOnline, 09-12-2005. [Consulta: 16 desembre 2017].
* ↑ Antenor Lucas a National-Football-Teams.com (anglès)
* ↑ Antenor Lucas Fitxa i estadístiques a la FIFA
# Lliga Nacional de Nova Zelanda

La Lliga Nacional de Nova Zelanda (en anglès: New Zealand National League) és la principal lliga de futbol de Nova Zelanda.
La competició va ser creada l'any 2021, com a successora del New Zealand Football Championship. La disputen deu equips classificats de les seves lligues regionals, quatre de la Northern League, tres de la Central League, dos de la Southern League i una plaça automàtica per a Wellington Phoenix Reserves. Les competicions regionals es juguen entre març i setembre, mentre que la fase final es disputa a continuació.
Dos equips es classifiquen per la OFC Champions League cada temporada.

## Historial

Font:

### Lligues regionals

| Temporada | Northern League | Central League | Southern League |
| 2021 | Auckland City | Wellington Olympic | Cashmere Technical |
| 2022 | Auckland City | Wellington Olympic | Christchurch United |
| 2023 | | Wellington Olympic | |

### Campionat

| Temporada | Grand Final | Grand Final | Grand Final |
| Temporada | Campió | Resultat | Finalista |
| 2021 | Miramar Rangers (1) | 7–2 | Wellington Olympic |
| 2022 | Auckland City (1) | 3–2 | Wellington Olympic |

## Notes

* ↑ La competició fou suspesa per la pandèmia de la COVID-19 a les regions del nord, per la qual cosa el campionat només fou disputat pels equips del Centre i Sud.

## Referències

* ↑ «New National League competition details confirmed». [Consulta: 31 març 2021].
* ↑ «New National League competition». [Consulta: 31 març 2021].
* 1 2 «New National League system». [Consulta: 31 març 2021].
* ↑ RSSSF.com - New Zealand - List of Champions - National Champions since 1970
* ↑ «National League Championship cancelled, new interregional competition announced and Chatham Cup moved to 2022».

## Enllaços externs

* National League official website
* Northern Region official website Arxivat 2022-10-13 a Wayback Machine.
* Capital/Central Region official website
# George Ticknor

George Ticknor (Boston, 1791 - 1871) va ser un crític literari expert en literatura espanyola.
Nascut a Boston, va viure sempre lligat als cercles acadèmics, ocupat en difondre i estudiar la història de la literatura en llengua castellana. Va ser el primer a encunyar el terme segle d'or espanyol per referir-se al període d'esplendor creatiu que va culminar al segle xvii, terme que faria fotuna a la historiografia i que s'estendria a altres camps de l'art de la mateixa època. Es va cartejar amb un altre hispanista de renom, William Prescott.
La seva History of Spanish literature (1849), fou traduïda al castellà (Historia de la literatura de España) pels historiadors espanyols Pascual de Gayangos y Arce i Enrique de Vedia.

## Referències

* 1 2 Enciclopedia universal ilustrada europeo-americana (en castellà). volum 25 Fui - Gibz. Madrid: Espasa-Calpe, 1975, p. 1118-1119. ISBN 84-239-4525-1.
* ↑ History of Spanish Literature (en anglès). Houghton, Mifflin, 1849.
* ↑ Historia de la Literatura española (en castellà). M. Rivadeneyra, 1856.